
102 DR.31.5.2004 

 

 Di bawah peraturan WTO, negara ahli tidak dibenarkan mengambil tindakan 
yang menghalang perdagangan, pada masa yang sama negara ahli masih boleh 
mengambil langkah-langkah yang perlu untuk melindungi negara dari beberapa segi 
tertentu seperti keselamatan dan kesihatan. 

 Peraturan WTO juga membawa ketentuan kepada suasana perdagangan 
antarabangsa, WTO menetapkan bahawa langkah-langkah yang mempunyai implikasi 
perdagangan perlu dimaklumkan kepada WTO sebelum dilaksanakan, contohnya 
pengenaan piawaian atas barangan supaya ahli-ahli WTO berpeluang untuk memberi 
pandangan mengenai implikasi ke atas mereka. 

 Di bawah peraturan WTO Malaysia berupaya melindungi kepentingan negara 
dari amalan perdagangan yang tidak adil yang dikenakan oleh negara maju atau 
negara membangun. Sekiranya tindakan mana-mana ahli WTO melanggar peraturan 
WTO, Malaysia boleh membawa isu tersebut ke badan penyelesaian pertikaian untuk 
mencari jalan penyelesaian. 

 WTO tidak menghalang pemberian subsidi untuk mencapai objektif 
pembangunan sosioekonomi negara, termasuk tujuan membasmi kemiskinan bagi 
tujuan pengimportan beras, kualiti import adalah berdasarkan keperluan tempatan 
seperti yang dilaksanakan oleh Bernas. 

 Peruntukan perlindungan hak harta intelek adalah bertujuan untuk melindungi 
inovasi pencipta, ini bukan sahaja dapat menggalakkan pelaburan bahkan juga 
melindungi hak intelek penyelidikan serta inovasi tempatan.  Tahap perlindungan 
adalah ditetapkan oleh negara ahli dan perjanjian perlindungan harta intelek, hak harta 
intelek, WTO menyediakan tahap perlindungan minimum untuk dilaksanakan oleh 
negara ahli. 

 Pembukaan pasaran perkhidmatan di bawah WTO dilaksanakan secara 
progresif mengikut kemampuan yang selaras dengan objektif nasional negara     
terbabit.  Malaysia membuka pasaran hanya dalam sektor-sektor di mana terdapat 
kapasiti eksport dengan mengambil kira objektif sosioekonomi negara. Ini dilakukan 
setelah mengadakan rundingan intensif dengan pembekal sektor perkhidmatan 
tempatan, penyertaan pembekal perkhidmatan asing kerana dapat meningkatkan daya 
saing sektor perkhidmatan tempatan. 

 Malaysia akan terus aktif dalam WTO dalam memastikan sistem perdagangan 
pelbagai hala yang adil dan saksama. untuk mencapai tujuan ini Malaysia akan terus 
bekerjasama rapat dengan semua ahli WTO khasnya negara-negara membangun. 

 Ahli Yang Berhormat bagi Temerloh dan Kudat menyarankan agar kerajaan 
mewujudkan dasar luar yang dapat memberi impak yang baik kepada perdagangan 
antarabangsa Malaysia dan menggembleng kerjasama ekonomi dalam Pertubuhan 
Persidangan Negara-Negara Islam (OIC) dan Pergerakan Negara-Negara Berkecuali 
(NAM) serta menggunakan peranan Malaysia menerusi OIC dan NAM untuk 
meningkatkan lagi nama Malaysia di peringkat antarabangsa. 

 Tuan Yang di-Pertua, pada masa ini Malaysia telah mengadakan hubungan 
perdagangan dengan 234 negara yang merangkumi negara-negara Pertubuhan 
Persidangan Negara-Negara Islam (OIC) dan Pergerakan Negara-Negara Berkecuali 
(NAM). 

 Dalam usaha untuk meningkatkan hubungan perdagangan dan pelaburan, 
Kementerian Perdagangan Antarabangsa dan Industri (MITI) menganjurkan misi 
perdagangan dan pelaburan dan menyertai dalam pameran perdagangan 
antarabangsa setiap tahun ke negara-negara yang telah dikenal pasti yang berpotensi 
untuk Malaysia meningkatkan jumlah perdagangan dan pelaburan seperti dengan 
negara-negara OIC, melibatkan negara Qatar, United Arab Emirates dan Arab Saudi.   

 Penekanan juga dibuat untuk meningkatkan lagi perdagangan negara-negara 
Islam melalui penglibatan yang lebih aktif Malaysia dalam inisiatif-inisiatif perdagangan 
dan pelaburan yang dilaksanakan di bawah OIC. Di antara inisiatif yang telah 
dilaksanakan ialah penyertaan Malaysia di dalam rundingan perjanjian rangka kerja 
sistem perdagangan di bawah Pertubuhan Persidangan Negara-Negara Islam untuk 
meningkatkan perdagangan dan kerjasama ekonomi di kalangan anggota-anggotanya. 
Perjanjian ini meliputi jadual penurunan tarif dan langkah-langkah menangani halangan 
bukan tarif. 



Di bawah peraturan WTO, negara ahli tidak dibenarkan mengambil tindakan yang menghalang perdagangan, pada masa yang sama negara ahli masih boleh mengambil langkah-langkah yang perlu untuk melindungi negara dari beberapa segi tertentu seperti keselamatan dan kesihatan. Peraturan WTO juga membawa ketentuan kepada suasana perdagangan antarabangsa, WTO menetapkan bahawa langkah-langkah yang mempunyai implikasi perdagangan perlu dimaklumkan kepada WTO sebelum dilaksanakan, contohnya pengenaan piawaian atas barangan supaya ahli-ahli WTO berpeluang untuk memberi pandangan mengenai implikasi ke atas mereka. Di bawah peraturan WTO Malaysia berupaya melindungi kepentingan negara dari amalan perdagangan yang tidak adil yang dikenakan oleh negara maju atau negara membangun. Sekiranya tindakan mana-mana ahli WTO melanggar peraturan WTO, Malaysia boleh membawa isu tersebut ke badan penyelesaian pertikaian untuk mencari jalan penyelesaian. WTO tidak menghalang pemberian subsidi untuk mencapai objektif pembangunan sosioekonomi negara, termasuk tujuan membasmi kemiskinan bagi tujuan pengimportan beras, kualiti import adalah berdasarkan keperluan tempatan seperti yang dilaksanakan oleh Bernas. Peruntukan perlindungan hak harta intelek adalah bertujuan untuk melindungi inovasi pencipta, ini bukan sahaja dapat menggalakkan pelaburan bahkan juga melindungi hak intelek penyelidikan serta inovasi tempatan. Tahap perlindungan adalah ditetapkan oleh negara ahli dan perjanjian perlindungan harta intelek, hak harta intelek, WTO menyediakan tahap perlindungan minimum untuk dilaksanakan oleh negara ahli. Pembukaan pasaran perkhidmatan di bawah WTO dilaksanakan secara progresif mengikut kemampuan yang selaras dengan objektif nasional negara terbabit. Malaysia membuka pasaran hanya dalam sektor-sektor di mana terdapat kapasiti eksport dengan mengambil kira objektif sosioekonomi negara. Ini dilakukan setelah mengadakan rundingan intensif dengan pembekal sektor perkhidmatan tempatan, penyertaan pembekal perkhidmatan asing kerana dapat meningkatkan daya saing sektor perkhidmatan tempatan. Malaysia akan terus aktif dalam WTO dalam memastikan sistem perdagangan pelbagai hala yang adil dan saksama. untuk mencapai tujuan ini Malaysia akan terus bekerjasama rapat dengan semua ahli WTO khasnya negara-negara membangun. Ahli Yang Berhormat bagi Temerloh dan Kudat menyarankan agar kerajaan mewujudkan dasar luar yang dapat memberi impak yang baik kepada perdagangan antarabangsa Malaysia dan menggembleng kerjasama ekonomi dalam Pertubuhan Persidangan Negara-Negara Islam (OIC) dan Pergerakan Negara-Negara Berkecuali (NAM) serta menggunakan peranan Malaysia menerusi OIC dan NAM untuk meningkatkan lagi nama Malaysia di peringkat antarabangsa. Tuan Yang di-Pertua, pada masa ini Malaysia telah mengadakan hubungan perdagangan dengan 234 negara yang merangkumi negara-negara Pertubuhan Persidangan Negara-Negara Islam (OIC) dan Pergerakan Negara-Negara Berkecuali (NAM). Dalam usaha untuk meningkatkan hubungan perdagangan dan pelaburan, Kementerian Perdagangan Antarabangsa dan Industri (MITI) menganjurkan misi perdagangan dan pelaburan dan menyertai dalam pameran perdagangan antarabangsa setiap tahun ke negara-negara yang telah dikenal pasti yang berpotensi untuk Malaysia meningkatkan jumlah perdagangan dan pelaburan seperti dengan negara-negara OIC, melibatkan negara Qatar, United Arab Emirates dan Arab Saudi. Penekanan juga dibuat untuk meningkatkan lagi perdagangan negara-negara Islam melalui penglibatan yang lebih aktif Malaysia dalam inisiatif-inisiatif perdagangan dan pelaburan yang dilaksanakan di bawah OIC. Di antara inisiatif yang telah dilaksanakan ialah penyertaan Malaysia di dalam rundingan perjanjian rangka kerja sistem perdagangan di bawah Pertubuhan Persidangan Negara-Negara Islam untuk meningkatkan perdagangan dan kerjasama ekonomi di kalangan anggota-anggotanya. Perjanjian ini meliputi jadual penurunan tarif dan langkah-langkah menangani halangan bukan tarif.